b'\n_START_ARTICLE_\nRacetam\n_START_PARAGRAPH_\nRacetami\xc2\xa0so skupina\xc2\xa0zdravilnih u\xc4\x8dinkovin,\xc2\xa0ki jim je skupen\xc2\xa0pirolidonski\xc2\xa0osnovni skelet. Nekateri predstavniki, kot je\xc2\xa0piracetam, veljajo za\xc2\xa0nootropike. Spet drugi, kot sta\xc2\xa0oksiracetam in fenilpiracetam, so tudi po\xc5\xbeivila. Nekateri,\xc2\xa0kot sta\xc2\xa0levetiracetam in seletracetam,\xc2\xa0pa so antikonvulzivi.\n_START_SECTION_\nMehanizem\n_START_PARAGRAPH_\nZaenkrat za racetame \xc5\xa1e ne obstaja splo\xc5\xa1no sprejet mehanizem delovanja. Racetami na splo\xc5\xa1no ka\xc5\xbeejo zanemarljivo afiniteto do obi\xc4\x8dajnih receptorjev centralnega \xc5\xbeiv\xc4\x8dnega sistema, vendar pa je bila poro\xc4\x8dana modulacija centralnih \xc5\xbeiv\xc4\x8dnih prena\xc5\xa1alcev, vklju\xc4\x8dno z acetilholinom\xc2\xa0in glutamatom. \xc4\x8ceprav aniracetam in nebracetam ka\xc5\xbeeta afiniteto do\xc2\xa0muskarinskih\xc2\xa0receptorjev, le nefiracetam izkazuje nanomolarne interakcije. \xc5\xa0e ena od hipotez je modifikacija mehanizmov centralnosignalne transdukcije, ki se odvija na membrani._NEWLINE_Kot nekateri ampakini\xc2\xa0je tudi\xc2\xa0nekaj racetamov, kot sta piracetam in aniracetam, pozitivnih\xc2\xa0alosteri\xc4\x8dnih modulatorjev\xc2\xa0receptorja AMPA._NEWLINE_Racetami naj bi delovali tako, da aktivirajo\xc2\xa0glutamatergi\xc4\x8dne receptorje, ki so kolokalizirani s\xc2\xa0holinergi\xc4\x8dnimi receptorji, s \xc4\x8dimer se pove\xc4\x8duje pogostost aktivacije slednjih. Racetami\xc2\xa0naj bi izbolj\xc5\xa1evali spomin preko interakcije s holinergi\xc4\x8dnimi in glutamatergi\xc4\x8dnimi receptorji v centralnem \xc5\xbeiv\xc4\x8dnem sistemu._NEWLINE_Metilfenilpiracetam je pozitiven alosteri\xc4\x8dni modulator\xc2\xa0sigma-1 receptorja.\n_START_SECTION_\nKofaktorji\n_START_PARAGRAPH_\nV \xc5\xa1tudijah na staranih podganah so opazili izrazito izbolj\xc5\xa1anje v kognitivnih nalogah pri eksperimentalni skupini, ki je prejemala piracetam. Performanca\xc2\xa0je bila \xc5\xa1e bolj\xc5\xa1a pri kombinaciji piracetama s\xc2\xa0holini. Dokazi v \xc5\xa1tudijah na podganah so pokazali, da je se\xc2\xa0u\xc4\x8dinki piracetama pove\xc4\x8dajo, ko se so\xc4\x8dasno u\xc5\xbeiva s holinom.'